sentence_pair
translation
{ "chr": "ᎯᎸᎯᏨ ᏗᎨᏥᏂᏴᏓ, ᎪᎰᏍᏘ ᎫᏩᏛᏁᏗ ᏱᎨᏒᎾ ᏧᏍᏕᎸᏗ.", "en": "At best, they were captives beyond his power to redeem." }
{ "chr": "ᏦᎢ ᎢᏳᏩᎬᏘ ᎤᏙᏓᏈᏒ ᏩᏩᏛᎯᏙᎮ ᏫᎵᎻ, ᏧᏍᏆᎸᎰ ᎠᎵᏍᏓᏴᏗ, ᏃᎴ ᎤᏚᏓᎸᏁᎸ ᏫᎵᎻ ᏍᎩᎾᎾ ᏄᏛᏁᎴ.", "en": "He continued to visit Wilbur three times a day, exactly at mealtime, and Wilbur kept the promise he had made." }
{ "chr": "ᎠᏲᎱᏍᏗ ᎤᏓᏨᏯᏍᏗ ᎨᏒ, ᎾᏍᎩ ᎠᏍᎦᏂ; ᎠᏍᎦᏂᏃ ᎤᎵᏂᎪᎯᏍᏗᏍᎩ ᎾᏍᎩ ᏗᎧᎿᏩᏛᏍᏗ.", "en": "The sting of death is sin; and the power of sin is the law:" }
{ "chr": "ᏲᎾ ᎤᏤᏍᏙ ᏏᏆ ᎤᏴᏍᏗ ᏭᏴᎴᎢ ᏃᎴ ᏫᎵᎻ ᎦᎾᎥ ᎾᎥᏂ ᏚᏟᏂᏆᏅᏁ.", "en": "Fern climbed into the pen and knelt by Wilbur’s side." }
{ "chr": "ᎠᎴ ᎾᏍᏉ ᎠᏂᏔᎵ ᏅᏩᎾᏓᎴ ᎤᏲ ᏧᏂᎸᏫᏍᏓᏁᎯ ᎢᏧᎳᎭ ᏕᎨᎦᏘᏅᎭ ᏗᎨᏥᎢᏍᏗᏱ.", "en": "And there were also two others, malefactors, led with him to be put to death." }
{ "chr": "ᎬᏩᏔᏲᏎᎴᏃ ᏧᏁᏤᏗᏱ ᏂᎨᏒᎾ ᏗᏍᏛᎬ ᏭᏂᎶᎯᏍᏗᏱ.", "en": "And they entreated him that he would not command them to depart into the abyss." }
{ "chr": "ᎰᎻ ᎨᏍᏗ ᏳᎵᏍᎪᎵᏓᏁᎮ ᎤᏅᎪᎢᏍᏗ ᏫᎵᎻ ᎠᎴ ᏭᏴᏍᏗ ᏲᎾ ᎤᏤᏍᏙ ᏫᎵᎻ ᎤᏴᏍᏗ.", "en": "Mr. Zuckerman did not allow her to take Wilbur out, and he did not allow her to get into the pigpen. But he told Fern that she could sit on the stool and watch Wilbur as long as she wanted to." }
{ "chr": "”ᏓᏓᎾᏁᎶᏂᎨ ᏧᏍᏆᏴᏍᏗ?” ᎤᏛᏛ ᏫᎵᎻ.", "en": "“Will you play with me, Templeton?” asked Wilbur." }
{ "chr": "ᎬᏁᏤᎭ ᎤᏁᎳᏅᎯ ᎠᎦᏔᎲᎢ, ᎠᎴ ᎤᎬᏫᏳᎯ ᏥᏌ ᎦᎶᏁᏛ ᎠᎴ ᎨᎦᏑᏰᏛ ᏗᏂᎧᎿᏩᏗᏙᎯ ᎠᏂᎦᏔᎲᎢ, ᎯᎠ ᎾᏍᎩ ᏣᎦᏌᏯᏍᏙᏗᏱ ᎢᎬᏱ ᎦᏰᎯ ᏂᏚᎪᏗᏍᎬᎾ, ᎠᎴ ᏕᏣᎸᏫᏍᏓᏁᎲ ᎩᎶ ᏂᏯᎵᎪᏁᎲᎾ.", "en": "I charge thee in the sight of God, and Christ Jesus, and the elect angels, that thou observe these things without prejudice, doing nothing by partiality." }
{ "chr": "ᎠᎴ ᎾᏍᏉ ᎴᎭᏫ ᎤᏁᎫᏥᏛ ᏝᏍᎪ ᏕᎤᎸᏫᏍᏓᏁᎲ ᏳᏚᏓᎴᏍᏔᏁᎢ ᏚᏓᏂᎸᏨ ᎾᏍᎩ Ꮎ ᏅᏓᎨᏥᏅᏏᏛ ᎠᎴ ᏚᏅᏫᏍᏔᏅ ᎤᏣᏘᏂ ᎢᏗᏢ ᏭᏂᎶᎯᏍᏗᏱ?", "en": "And in like manner was not also Rahab the harlot justified by works, in that she received the messengers, and sent them out another way?" }
{ "chr": "ᎬᏩᏍᏓᏩᏗᏙᎯᏃ ᎠᏁᏙᎲ ᎤᎷᏨ, ᎤᏂᏣᏘ ᏚᎪᎮ ᎬᏩᎾᏓᏡᏫᏍᏕᎢ, ᎠᎴ ᏗᏃᏪᎵᏍᎩ ᎬᏩᎾᏛᏛᎮᎸᎢᏍᎨᎢ.", "en": "And when they came to the disciples, they saw a great multitude about them, and scribes questioning with them." }
{ "chr": "”ᏍᏆᏛᎦᏍᏓ, ᏍᏆᏛᎦᏍᏓ!” ᎤᏪᎷᏁ ᏌᏌ.", "en": "“Listen to me, listen to me!” screamed the goose." }
{ "chr": "ᎡᏘᏴᏓ ᏓᎫᏩᎴᏅᏓ ᏓᏍᏆᏂᎪᏗᏍᎬ ᏣᏁᏆ ᏃᎴ ᏧᏂᏍᏗ ᎢᎾᎨ ᎤᎾᏕᏅ, ᏃᏥ ᏧᎧᎭᏲᏓ ᏥᏓᏓᏪᎳᎩᏍᎪ ᎢᎦᎦᏓ, ᏚᎾᎧᏛ ᎬᏂᎨᏒ ᎠᏓᏪᎳᎩᏍᎬ, ᎤᏃᎴ ᎠᏒᎢᏍᏗᏍᎬ ᏏᏆ ᎤᏍᏘᏯᏅ ᎠᎪᎲᏍᎬ ᎠᏒᎬ.", "en": "Generations of dusty animals large and small combusting quick as fat-pine kindling, their blank faces looking out of the fire, scenting the spring air with an autumnal odor like burning the bristles off a butchered hog." }
{ "chr": "ᎢᎬᏱᏱᏃ ᎠᎴ ᏔᎵᏁ, ᎠᏂᏯᏫᏍᎬ ᎤᏂᎶᏒ ᏭᏂᎷᏤ ᏔᎷᎩᏍᎩ ᏗᏍᏚᏛ ᏗᎦᏚᎲ ᏫᎦᎾᏄᎪᎢᏍᏗᏍᎬᎢ, ᎾᏍᎩ ᎤᏩᏒᏉ ᎤᎾᎵᏍᏚᎢᎡᎴᎢ. ᎤᏂᏄᎪᏨᏃ ᏌᏉ ᎦᎳᏅᏛ ᎤᏂᎶᏎᎢ, ᎩᎳᏉᏃ ᎢᏴᏛ ᏗᎧᎿᏩᏗᏙᎯ ᎤᏓᏓᎴᏔᏁᎢ.", "en": "And when they were past the first and the second guard, they came unto the iron gate that leadeth into the city; which opened to them of its own accord: and they went out, and passed on through one street; and straightway the angel departed from him." }
{ "chr": "ᏏᏲ ᎤᏍᏗ ᎠᏣᏗ. ᎤᏛᏁ ᎠᏤᎯ ᎠᏣᏗ, ᏗᎦᏌᏆᎸ ᏚᏁᎦᎸ ᏗᎬᏗ, ᎠᏯ ᏓᎶᎨ ᎬᏉᏎᎰ ᎠᏂᏣᎳᎩ. ᏅᏲ ᏥᏓᎣ ᏃᎴ ᏕᏥᏅᎦᎵᏍᎪ.", "en": "Hello Littlefish. replied the new fish through rounded lips, I am called Hogsucker by the Cherokee people. I cling to rocks and clean them." }
{ "chr": "ᎦᏳᎳᏰᏃ ᎢᎦᏛ ᎤᎾᎪᎸᏒ ᏎᏓᏂ ᎤᎾᏍᏓᏩᏕᏅ.", "en": "for already some are turned aside after Satan." }
{ "chr": "ᎤᏔᏕᎩᏍᎨ ᏃᎴ ᎤᏲᏏᏍᎨᎢ ᏥᏍᏕᏥ.", "en": "The rat was hungry and thirsty." }
{ "chr": "ᎾᏍᎩ ᎢᏳᏍᏗ ᎢᏨᏔᏲᏎᎭ ᎢᏣᎵᏍᏓᏴᏗᏱ, ᎾᏍᎩᏰᏃ ᎯᎠ ᎢᏣᎵᏍᏕᎸᏙᏗ; ᎯᎠ ᏰᏃ ᏥᏂᏣᏛᏅ ᎥᏝ ᎩᎶ ᏌᏉᎤᏅ ᎤᏍᏘᏰᏅᎯ ᎠᏓᎦᏙᎠᏏ.", "en": "Wherefore I beseech you to take some food: for this is for your safety: for there shall not a hair perish from the head of any of you." }
{ "chr": "ᏃᎴ ᏍᏉ, ᎤᏩᏌ ᎤᏓᏟᏃᎮᏕ, ᏰᎵ ᏚᎷᏫᏍᏔᏁᎴ ᏰᎵ ᎤᏦᏍᏗ ᏧᎷᏫᏍᏔᏁᏗ.", "en": "And so, talking to herself, the spider worked at her difficult task." }
{ "chr": "ᎾᎯᏳᏃ ᎢᎦ ᏆᎴᏗ ᎠᎴ ᎡᎶᏛ ᎤᎾᎵᎢᏕᎢ; ᏗᎾᏓᏍᎦᎩᏰᏃ ᎢᏳᎵᏍᏔᏅᎯ ᎨᏎ ᎾᎯᏳ ᎢᏯᏍᏘ.", "en": "And Herod and Pilate became friends with each other that very day: for before they were at enmity between themselves." }
{ "chr": "ᎤᏍᎦᏃᎵ ᎾᎥᏂ ᎤᎷᏤ ᎤᏔᏂᏗᎨ ᎠᏣᏗ, ᎡᎳᏗ ᎢᏳᏍᏗ ᎤᏬᏂᏎ, ᏏᏲ ᎤᏍᏗ ᎠᏣᏗ, ᎤᎬᏍᏕᎵ ᎬᏉᏎᎰ ᎠᏂᏣᎳᎩ.", "en": "The larger fish swam slowly up to him and said in a gravelly voice, Hello Littlefish, the Cherokee people call me Knottyhead." }
{ "chr": "ᎥᎥ, ᏚᏳᎪᏗ ᎨᎵᎭ ᎢᎪᎯᏛ ᎠᏂ ᎯᎠ ᎦᎵᏦᏛ ᏥᏯᎥᎢ, ᎢᏨᏰᏍᏛᏙᏗᏱ ᎢᏨᏯᏅᏓᏗᏍᏗᏍᎬᎢ;", "en": "And I think it right, as long as I am in this tabernacle, to stir you up by putting you in remembrance;" }
{ "chr": "ᎠᏍᎦᏯᏱ ᎠᏓᎾᏅᎥᏍᎩ ᏃᎴ ᎠᏙᎩᏯᏛ, ᎤᏍᏗ ᎠᏍᎦᏯ ᎤᏨᏉᏗ, ᎠᏍᎧᎾᎢ ᎢᏣ ᎦᎴᏂ ᎠᏯᏙᎯ ᎤᏍᏘᏰᎬ ᎤᏭᏌᎥ ᎤᎨᏬᏗ ᎨᏒ.", "en": "But he was a sharp and close trader in business and politics, and a prideful little man who parted his hair just above his left ear and carried the long remainder up and over to the opposing ear in an attempt to cover the barren ground of his bald pate." }
{ "chr": "ᎦᎸᎳᏗ ᏭᏔᎷᎨᎢ ᎦᏓᎡᎢ, ᏎᎦ ᏓᎦᏢᏂᏎ, ᏁᎳᎩ ᎤᏓᏅᏖᏗᏍᎨᎢ ᏫᎵᎻ.", "en": "Clinging upside down to the ceiling, she settled down for a nap, leaving Wilbur very much worried." }
{ "chr": "ᏃᏉᏗ ᏙᏳ ᏧᏂᎾᎸᏤ ᎭᎾᏉ ᏧᏂᏂᏴᎮ ᏍᎩᎾ ᏥᏍᏆ ᏃᎴ ᏧᎾᏣᎧᏎᎴ ᎦᎾᎪᎢ.", "en": "They were so angry they caught the bird and cut off its tongue." }
{ "chr": "ᏅᏃᎯ ᎠᏂᎶᏏᏙᎲ ᏕᎦᎦᏙᏍᏙ ᎠᏂᎩᎶ, Claire ᏥᎦᏖᏃᎰ, ᎤᎩᏓᏟᏅᏯ ᏳᎾᎵᎪ ᏯᏂᏩᏛᎯᏙ ᎠᏰᎵ ᏧᏂᎳᏫᎢᏍᏗ.", "en": "In the streets most days, I could not help staring hard at passing strangers in case one of them might be Claire, visiting the capital with Featherstone." }
{ "chr": "ᎢᎬᏱᏃ ᎤᎷᏨᎯ, ᎯᎠ ᏄᏪᏎᎢ, ᏍᎩᎾᏝᎢ, ᏣᏤᎵ ᏑᏓᎨᏛ ᎠᏍᎪᎯ ᎢᏳᏓᎨᏛ ᎤᏁᏉᏨ.", "en": "And the first came before him, saying, Lord, thy pound hath made ten pounds more." }
{ "chr": "ᎾᎦᎥ ᎣᏍᏛ ᎠᏓᏁᏗ ᎨᏒᎢ, ᎠᎴ ᏂᎦᎥ ᎣᏌᏂ ᎠᏓᏁᏗ ᎨᏒ ᎦᎸᎳᏗ ᏗᏓᎴᎲᏍᎦ ᎠᎴ ᎠᏠᎠᏏᎯᎭ ᏗᏓᎴᎲᏍᎦ ᎠᎦᏴᎵᎨᏍᏛᏱ ᎢᎦᎦᏘ ᎤᏪᎯ, ᎾᏍᎩ ᎬᏩᏓᏁᏟᏴᏍᏗ ᏂᎨᏒᎾ ᎨᏒᎢ, ᎠᎴ ᎬᏩᎦᏔᎲᏍᏗ ᎨᏒ ᏄᏓᏴᎳᏛᏫ ᎨᏒᎢ.", "en": "Every good gift and every perfect gift is from above, coming down from the Father of lights, with whom can be no variation, neither shadow that is cast by turning." }
{ "chr": "ᏄᏓᎴ ᎤᏚᎵᏍᎬ, ᎨᎵ ᎤᏓᏂᏰ ᎤᏛᏅᎢᏍᏙᏗ ᎤᎾᎥ.", "en": "Contrary to his wishes, Claire remained behind to pack their belongings." }
{ "chr": "ᎨᏍᏗ ᏗᎬᏩᏎᏍᏗ ᏱᎨᏎ ᏫᎵᎻ, ᎠᎧᏔᎮᎢ ᏰᎵ ᎾᏂᎡ ᏧᎵᎢ.", "en": "Wilbur couldn’t count them, but he knew that he had a great many new friends." }
{ "chr": "ᎩᎳᏉᏃ ᎢᏴᏛ ᏭᎩᏨᏅ ᏄᏂᎬᏫᏳᏒ ᎠᏥᎸ-ᎠᏁᎶᎯ, ᎠᎴ ᏧᎾᏛᏐᏅᎯ, ᎠᎴ ᏗᏃᏪᎵᏍᎩ, ᎠᎴ ᏂᎦᏛ ᏗᏂᎳᏫᎩ ᎤᎾᎵᏃᎮᎸ ᎤᎾᎸᎴ ᏥᏌ, ᎠᎴ ᎤᎾᏖᎾᏫᏛᎮᎢ, ᎠᎴ ᏆᎴᏗ ᏫᏚᏂᏲᎯᏎᎴᎢ.", "en": "And straightway in the morning the chief priests with the elders and scribes, and the whole council, held a consultation, and bound Jesus, and carried him away, and delivered him up to Pilate." }
{ "chr": "ᎤᎳᏏᏕᎾ ᎬᏗ ᎤᏒᏂᎴ ᏧᏍᏆᏴᏍᏗ ᎧᏁᏍᎪ ᎭᏫᏂᏣ.", "en": "Avery's foot touched Templeton under the straw." }
{ "chr": "ᎠᎴ ᏏᏂᎹᏂ, ᎠᎴ ᏗᎦᏩᏒᎩ, ᎠᎴ ᎠᏠᏁᏗ, ᎠᎴ ᎠᏜ ᎤᎦᎾᏍᏛ ᎦᏩᏒᎩ, ᎠᎴ ᎩᎦᎨ-ᎠᏗᏔᏍᏗ, ᎠᎴ ᎪᎢ, ᎠᎴ ᏩᎾᎨ ᎤᏣᎴᏍᏗ ᎢᏒ, ᎠᎴ ᎤᏣᎴᏍᏗᎤᎦᏛ, ᎠᎴ ᎦᎾᏝᎢ, ᎠᎴ ᎠᏫ-ᎤᏂᏃᏕᏅ, ᎠᎴ ᏐᏈᎵ, ᎠᎴ ᏧᏍᏗ-ᏓᏆᎴᎷ, ᎠᎴ ᏴᏫ-ᏗᎦᎾᏝᎢ, ᎠᎴ ᏴᏫ ᏧᎾᏓᏅᏙ.", "en": "and cinnamon, and spice, and incense, and ointment, and frankincense, and wine, and oil, and fine flour, and wheat, and cattle, and sheep; and merchandise of horses and chariots and slaves; and souls of men." }
{ "chr": "ᏧᏓᏃᏣᏟ ᎠᏍᎦᏯ ᎨᏒ, ᎢᏓᏗᏍᎪ, ᎾᏗᎦᎵᏍᏙᏗᏃ ᎾᏍᎩ ᏧᏬᎷᏩᏛᏓ ᏗᎪᏪᎶᏙᏗ ᎠᏯ ᎢᏗᏣᎳᎩ ᎡᎵᏊ ᎨᎪᏪᎶᏗ ᎢᎬᏌ ᎢᎩᏬᏂᎯᏍᏗ.", "en": "He was a famous man, we say, because he invented writing for the Cherokee." }
{ "chr": "ᎾᏍᎩ ᏗᏥᎦᎵᏍᏓᏕᏗ ᎨᏎᏍᏗ ᏗᏥᎾᏫ, ᎠᎴ ᏗᏣᎵᏂᎪᎯᏍᏙᏗ ᎨᏎᏍᏗ ᏂᎦᎥ ᎣᏍᏛ ᎨᏒ ᎢᏥᏬᏂᎯᏍᏗᏱ ᎠᎴ ᏗᏥᎸᏫᏍᏓᏁᏗᏱ.", "en": "comfort your hearts and establish them in every good work and word." }
{ "chr": "ᎿᏉᏃ ᎡᎩᎵᏈ ᎯᎠ ᏄᏪᏎᎸᎩ ᏇᏍᏓ; ᎠᏴ ᎾᏍᏉ ᎠᏋᏒ ᎠᏆᏚᎵᎭ ᏥᏯᏛᎦᏁᏗᏱ ᎾᏍᎩ ᎠᏍᎦᏯ. ᎯᎠᏃ ᏄᏪᏒᎩ; ᎤᎩᏨᏅ ᏘᏯᏛᎦᏁᎵ.", "en": "And Agrippa said unto Festus, I also could wish to hear the man myself. To-morrow, saith he, thou shalt hear him." }
{ "chr": "ᎠᎬᏱ ᏓᎩᏯᎬ ᏓᎬᎾ, ᏕᎦᏕᎣᏍᏔᏅ ᎦᏍᎩᎸ ᎠᏂᏂ.", "en": "The first time I dined on oysters, my enthusiasm embarrassed my tablemates." }
{ "chr": "ᎠᏎᏃ ᎾᏂᎥ ᎠᏂᎪᎵᏰᏍᎨᏍᏗ ᎤᏅᏒ ᏚᏂᎸᏫᏍᏓᏁᎲᎢ, ᎿᏉᏃ ᎤᏅᏒ ᎨᏒ ᎤᏂᎮᏍᏗ ᎤᎾᎵᎮᎵᏍᏙᏗ, ᎥᏝᏃ ᏅᏩᎾᏓᎴ ᎨᏒᎢ.", "en": "But let each man prove his own work, and then shall he have his glorying in regard of himself alone, and not of his neighbor." }
{ "chr": "ᏂᎪᎯᎸ ᏂᎦᏓᏙᎵᏍᏗᏍᎬ ᏂᏥᏔᏲᎯᎲ ᏂᎯ ᏂᏥᎥ ᎡᏥᏙᎵᏍᏗᏱ, ᎤᎵᎮᎵᏍᏗ ᎠᏆᏓᏅᏛ ᎦᏓᏙᎵᏍᏗᏍᎬᎢ,", "en": "always in every supplication of mine on behalf of you all making my supplication with joy," }
{ "chr": "ᎯᎠ ᏂᏪᏍᎨᎢ, ᎯᎠ ᎾᏍᎩ ᎩᎬ, ᎧᏃᎮᏛ ᏓᏠᎯᏍᏛ ᎠᏍᏓᏱᏗᏍᎩ ᎾᏍᎩ ᎤᏁᎳᏅᎯ ᏥᏥᏁᏤ ᏗᏥᎧᎿᏩᏛᏍᏗᏱ.", "en": "saying, This is the blood of the covenant which God commanded to you-ward." }
{ "chr": "ᎾᎯᏳᏃ ᏥᎨᏒᎩ ᎦᏙ ᎤᏍᏗ ᎢᏥᏄᏉᏤᎮ ᎾᏍᎩ ᎪᎯ ᏥᏣᏕᎰᏍᎦ? ᎠᏲᎱᎯᏍᏗᏰᏃ ᎨᏒ ᏭᎵᏰᎢᎶᎯᏍᏗ ᎾᏍᎩ.", "en": "What fruit then had ye at that time in the things whereof ye are now ashamed? for the end of those things is death." }
{ "chr": "ᏑᎾᎴᏃ ᎠᎾᎢᏒᎢ, ᎤᏂᎪᎮ ᎡᎦᏔᎢᏳᏍᏗ ᎲᎬ ᎤᏩᏴᏒᎯ ᎨᏎ ᏚᎿᏍᏕᏢ ᏅᏓᎬᏩᏓᎴᏅᏛ.", "en": "And as they passed by in the morning, they saw the fig tree withered away from the roots." }
{ "chr": "ᎢᏣᏕᎶᏆᏗᏰᏃ ᎢᏨᎥᏏ, ᎾᏍᎩᏯ ᏂᏨᏯᏛᏁᎸ ᎢᏣᏛᏁᏗᏱ.", "en": "For I have given you an example, that ye also should do as I have done to you." }
{ "chr": "ᏂᎦᏓ ᎦᏚᎲᎢ ᏧᏂᎷᏗᏤᎢ ᎡᏆ ᏣᏚᏂᎳᏫᏤ ᎾᏍᏊ ᏣᏚᎧᏔᏁ ᎯᎳᎪ ᎾᏍᏊ ᏧᏂᏲᎯᏍᏗᏊ.", "en": "Everyone in the village came to a great council to decide how to get rid of her once and for all." }
{ "chr": "ᎣᏍᏓ ᎤᏰᎸᎮ ᏌᎳᏓ ᏚᎶᏅᎮᎸ.", "en": "Charlotte was delighted with the way her trick was working." }
{ "chr": "ᎢᏣᎵᎮᎵᎩ ᎾᏍᎩ ᏄᎵᏍᏓᏁᎸ ᎢᏳᏍᏗ, ᏂᎯ ᎦᎸᎶᎢ ᎠᎴ ᏂᎯ ᎢᏣᏓᏅᏘ ᎠᎴ ᎡᏥᏅᏏᏛ, ᎠᎴ ᎢᏣᏙᎴᎰᏍᎩ; ᎤᏁᎳᏅᎯᏰᏃ ᏂᎯ ᎨᏒ ᎢᏳᏍᏗ ᎾᏍᎩ ᎠᎦᏞᏥ.", "en": "Rejoice over her, thou heaven, and ye saints, and ye apostles, and ye prophets; for God hath judged your judgment on her." }
{ "chr": "ᏑᎾᎴᏃ ᏄᎵᏍᏔᏅ ᏗᏄᎪᏗᏍᎩ ᏚᏂᏅᏎ ᏗᎾᏓᏂᏱᏍᎩ, ᎯᎠ ᏫᏄᏂᏪᏍᏗᏱ; ᏘᎧᎲᎦ Ꮎ ᎠᏂᏍᎦᏯ.", "en": "But when it was day, the magistrates sent the serjeants, saying, Let those men go." }
{ "chr": "ᏎᎦ ᎨᏍᏗ ᎪᎱᏍᏗ ᏳᏛᎾ ᏌᎳᏓ.", "en": "For a moment Charlotte said nothing." }
{ "chr": "ᎤᎴᏫᏍᏙᏗᎢ ᏗᎦᎶᎩᏍᎩ ᏧᏪᏅᏒᎢ ᎾᏓᏁᎸᎾ ᏱᎩ ᎡᏍᎦᏂ", "en": "To stop without a farmhouse near" }
{ "chr": "ᎠᎴ ᎤᏙᎯᏳᎯ ᎵᏫ ᏧᏪᏥ ᎠᏥᎸᎨᎳᏍᏗ ᏗᎦᎸᏫᏍᏓᏁᏗ ᎨᏒ ᎨᏥᏁᏗ ᎨᏒᎢ ᎨᎦᏒᎦᎸᏗᏍᎨ ᎠᏍᎪᎯᏁ ᎪᏣᎴᏛ ᏧᏂᏂᏢᏗᏱ ᏴᏫ ᎾᏍᎩᏯ ᏂᎬᏅ ᏗᎧᎿᏩᏛᏍᏗ, ᎾᏍᎩ ᎠᎾᎵᏅᏟ ᎨᏒᎢ, ᎾᏍᏉ ᎡᏆᎭᎻ ᎠᏰᎵ ᏅᏓᏳᎾᏓᎴᏅᎯ ᎨᏒᎢ.", "en": "And they indeed of the sons of Levi that receive the priest’s office have commandment to take tithes of the people according to the law, that is, of their brethren, though these have come out of the loins of Abraham:" }
{ "chr": "ᏎᎦᏨ ᎦᏬᏂᏍᎬᎢ ᏃᏊ.", "en": "He barely spoke." }
{ "chr": "ᎠᏎᏃ ᎢᏣᏓᏑᏯ ᏂᏦᎯᏳᎲᏍᎬᎾ. ᏥᏌᏰᏃ ᏗᏓᎴᏂᏍᎬ ᏂᏓᎦᏔᎰ ᎾᏍᎩ Ꮎ ᎾᏃᎯᏳᎲᏍᎬᎾ, ᎠᎴ ᎾᎦᏔᎰᎢ ᎾᏍᎩ ᎾᎤᏡᏗᏍᎩ ᎢᏳᎵᏍᏙᏗ.", "en": "But there are some of you that believe not. For Jesus knew from the beginning who they were that believed not, and who it was that should betray him." }
{ "chr": "ᎾᏍᎩ ᎠᏍᎩᎾ ᎢᎩᎶᏄᎮᏗᏱ ᏂᎨᏒᎾ; ᎥᏝ ᏰᏃ ᏱᎩᎪᏁᎸ ᎾᏍᎩ ᎠᏓᏅᏖᎵᏙᎲᎢ.", "en": "that no advantage may be gained over us by Satan: for we are not ignorant of his devices." }
{ "chr": "ᎢᏓᎵᏅᏟ, ᎢᏳᏃ ᎩᎶ ᏂᎯ ᏂᏣᏛᏅ ᎠᏞᏍᎨᏍᏗ ᏚᏲᏍᎨᏍᏗ ᏚᏳᎪᏛ ᎨᏒᎢ, ᎩᎶᏃ ᎢᎤᎦᏔᎲᏍᎨᏍᏗ,", "en": "My brethren, if any among you err from the truth, and one convert him;" }
{ "chr": "”ᎣᏍᏓ ᎠᎩᏰᎸᎰ ᏩᏇᏓᏍᏗ ᎭᎾ,” ᎤᏛᏁ ᏲᎾ ᎤᏤᏍᏙ.", "en": "“I like it there,” replied Fern." }
{ "chr": "ᏅᏩᏓᎴᏰᏃ ᎦᎫᏍᏛᏗ ᎥᏝ ᎩᎶ ᎬᏩᏗ ᏱᎩ ᎾᏍᎩ ᎤᏩᏒ ᎦᏳᎳ ᎠᏅᎯ ᏥᎩ, ᎾᏍᎩ ᏥᏌ ᎦᎶᏁᏛ ᏥᎩ.", "en": "For other foundation can no man lay than that which is laid, which is Jesus Christ." }
{ "chr": "ᎾᎥᏃ ᏓᏓᎿᏩᏍᏛ ᏥᏌ ᎦᏛᎢ ᎠᏂᏙᎾᎥᎩ ᎤᏥ, ᎤᏂᏃ ᎤᎸᎢ ᎺᎵ ᏟᎣᏆ ᎤᏓᎵᎢ, ᎺᎵᏃ ᎹᎩᏕᎵ ᎡᎯ.", "en": "These things therefore the soldiers did. But there were standing by the cross of Jesus his mother, and his mother’s sister, Mary the wife of Clopas, and Mary Magdalene." }
{ "chr": "ᏥᏌ ᎯᎠ ᏂᏚᏪᏎᎸᎩ; ᏥᎪ ᎿᏉ ᎢᏦᎯᏳᎲᏍᎦ?", "en": "Jesus answered them, Do ye now believe?" }
{ "chr": "“ᎨᎵᎠ ᏰᎵᏉ ᏓᏓᎴᏅᎯᏉ ᏰᏙᎲᎾ ᏥᏍᏕᏥ.", "en": "“I guess we can proceed without him." }
{ "chr": "ᎤᏙᎯᏳᏗᏱ ᎠᏰᎸᏒᎩ ᎢᏌᏯ ᎠᏙᎴᎰᏍᎩ ᏧᏁᏤᎢ, ᎯᎠ ᏥᏄᏪᏎᎢ; ᎤᏩᏒ ᎢᎩᎩᏍᏓᏁᎸᎩ ᏗᏗᏩᎾᎦᎳᎯᏳ ᎨᏒᎢ, ᏕᎩᏢᎬᏃ ᏧᏤᎵ ᏂᏚᏩᏁᎸᎩ.", "en": "that it might be fulfilled which was spoken through Isaiah the prophet, saying, Himself took our infirmities, and bare our diseases." }
{ "chr": "ᎪᎯᏰᏃ ᎨᏒ ᎤᏍᎪᎸ ᎢᏗᎪᏩᏗᎭ ᎠᏓᎨᏗᏱ; ᎾᎯᏳᏍᎩᏂ ᎨᏎᏍᏗ ᏕᎦᎧᏛ ᏙᏓᏓᏓᎪᎯ; ᎪᎯ ᎨᏒ ᎢᎦᏛᏉ ᏥᎦᏔᎭ; ᎾᎯᏳᏍᎩᏂ ᎨᏎᏍᏗ ᏥᎦᏔᎮᏍᏗ ᎾᏍᎩᏯ ᎾᏍᏉ ᎥᎩᎦᏔᎲᎢ.", "en": "For now we see in a mirror, darkly; but then face to face: now I know in part; but then shall I know fully even as also I was fully known." }
{ "chr": "ᎠᎴ ᎠᏏ ᎤᏣᏔ ᏥᏌ ᏧᎸᏫᏍᏓᏁᎸᎯ, ᎾᏍᎩ ᎢᏳᏃ ᏂᎦᏛ ᏱᎪᏪᏔᏅ, ᎦᏓᏅᏖᏍᎬ ᎡᎶᎯ ᎾᏍᏉ ᏯᎧᎵᎩᏉ ᎪᏪᎵ ᎾᏍᎩ ᏗᎪᏪᎳᏅᎯ. ᎡᎺᏅ.", "en": "And there are also many other things which Jesus did, the which if they should be written every one, I suppose that even the world itself would not contain the books that should be written." }
{ "chr": "”ᎠᏯ ᎤᏙᎯᏳᎯ,” ᎤᎵᏍᏗ ᎢᏳᏍᏗ ᏂᏧᏪᏎ.", "en": "“I did indeed,” replied Charlotte in a weak voice." }
{ "chr": "ᎤᏁᏅᏎᏃ, ᎠᎴ ᏭᏂᏩᏛᎮ ᎠᎩᎾ ᎨᎵᏌᏕ ᎦᎶᎯᏍᏗᏳᎶᏗ ᏙᏱᏗᏢ, ᎾᎿ ᏕᎦᏅᏅ ᏓᏠᏍᎬᎢ; ᎤᏁᎵᏌᏕᏎᏃ.", "en": "And they went away, and found a colt tied at the door without in the open street; and they loose him." }
{ "chr": "ᏎᎦ ᎠᎴᏫᏍᏘᏍᎬ ᎠᏛᎦᏍᏘᏍᎨ ᎢᏴ ᎠᎬᏱᏣ ᎠᎵᏖᎸᎮᏍᎬ ᏧᏆᎶᎬ.", "en": "For a while he could take his direction by stopping for a second and listening to the bear moving ahead of him through the leaves." }
{ "chr": "ᏔᎷᏣ ᎫᏌᎢ ᎠᎵᏎᎮ, ᎦᏢᏍᏙᏗ ᎤᏐᏓᎴ, ᏭᎷᏣ ᎠᏯᏖᏅ ᏂᎦᎵᏍᏗᏍᎬ ᎤᎨᏓᎵᏴ, ᎤᏩᎾᏕᏍᎩ ᏄᏍᏛ, ᏧᎧᎭᏲᏛ ᏚᎦᏌᏛ ᎦᏄᎸ ᏃᎴ ᏧᏯᏛᏅ ᏧᏆᎶᎦ ᏃᎴ ᎡᎳᏗ ᎠᏛᏍᏗ.", "en": "He had a sort of lidded forage basket or creel woven from oak splits on a strap across his shoulder, and when he came to a place where the cove widened and there was a flat woods floor for a stretch, he looked about at the dry stalks and frost-burnt leaves of low-growing plants." }
{ "chr": "”Ꭳ, ᎤᏬᏚᏨ ᎢᎦ, ᏎᎦᏨ ᎦᎷᎩ!", "en": "“Oh, beautiful day, it is here at last!" }
{ "chr": "ᎾᏍᎩᏃ ᎢᎦᏤᎵ ᎤᎬᏫᏳᎯ ᏥᏌ ᎦᎶᏁᏛ ᎤᏩᏒ, ᎠᎴ ᎤᏁᎳᏅᎯ, ᎾᏍᎩ ᎢᎩᏙᏓ, ᎾᏍᎩ ᎢᎩᎨᏳᎯᏳ ᏥᎨᏒᎩ, ᎠᎴ ᏥᎩᏁᎸ ᎤᎵᏍᏆᏗᏍᏗ ᏂᎨᏒᎾ ᎠᏓᎦᎵᏍᏓᏗᏍᎩ, ᎠᎴ ᎣᏍᏛ ᎤᏚᎩ ᎬᏗ ᎨᏒ ᏅᏓᏳᏓᎴᏅᎯ ᎬᏩᎦᏘᏯ ᎤᏓᏙᎵᏍᏗ ᎨᏒᎢ,", "en": "Now our Lord Jesus Christ himself, and God our Father who loved us and gave us eternal comfort and good hope through grace," }
{ "chr": "ᏥᏌ ᎤᏁᏨᎩ, ᎯᎠ ᏄᏪᏎᎸᎩ; ᎢᏳᏃ ᎩᎶ ᎠᎩᎨᏳᎯ ᏱᎩ, ᎾᏍᎩ ᏧᎧᎿᏩᏛᏍᏗ ᎠᎩᏁᏨᎢ; ᎡᏙᏓᏃ ᎤᎨᏳᎯ ᎢᏳᎵᏍᏙᏗ, ᎠᎴ ᏓᏲᏍᏗᎷᏤᎵ, ᎠᎴ ᎦᏁᎸᎢ ᏓᏲᏍᏓᏁᎳᏗ.", "en": "Jesus answered and said unto him, If a man love me, he will keep my word: and my Father will love him, and we will come unto him, and make our abode with him." }
{ "chr": "ᎤᏂᏩᏙᎯᏴᏓ ᏐᏈᎵ ᏧᏂᎾᏌᎾᎩᏛ ᏓᏆᎴᎳ ᏚᎾᏦᏔᏁ ᏭᏂᎷᏤ ᏭᏕᎵᎬ.", "en": "They trotted to the new Nation in fine carriages drawn by strong healthy horses." }
{ "chr": "ᎥᏝ ᎩᎶ ᎤᏓᎨᏳᎯᏳ ᎨᏒ ᏴᎬᎪᎾᏛᏓ ᎤᎵᎢ ᏗᏲᎱᎯᏎᎯ.", "en": "Greater love hath no man than this, that a man lay down his life for his friends." }
{ "chr": "ᏓᎦᎵᏍᎬ ᏃᎴ ᏓᎦᏍᎬ, ᏂᎪᎯᎸᎾ ᎦᏙᎯ ᏗᎾᎪᏘᏍᎪ ᎤᎾᏨᏓᎵ.", "en": "With the sun and rain, the peas start to peek through the earth." }
{ "chr": "ᎠᏂᎯᎠ ᎠᏓᎨᏳᏗ ᎨᏒᎢ, ᎥᏝ ᎤᏁᎳᏅᎯ ᎡᏗᎨᏳᎢᏳ ᏄᎵᏍᏔᏅᎢ, ᎠᏴᏍᎩᏂ ᎢᎩᎨᏳᎯᏳ ᏄᎵᏍᏔᏅᎢ, ᎠᎴ ᏧᏅᏒ ᎤᏤᎵᎦ ᎤᏪᏥ ᎠᎵᏍᎪᎸᏔᏅᎯ ᎠᎫᏴᏙᏗ ᎢᎩᏍᎦᏍᏨᎢ.", "en": "Herein is love, not that we loved God, but that he loved us, and sent his Son to be the propitiation for our sins." }
{ "chr": "ᎤᎾᎳᏅᎯᏰᏃ ᎤᏔᎳᏬᎯᏍᏗ ᎨᏒ ᎬᏂᎨᏒ ᎢᎬᏁᎸᎯ ᎦᎸᎶᎢ ᏨᏗᏓᎴᎲᏍᎦ ᏥᏓᎦᏘᎴᎦ ᏄᏓᎴᏒ ᎤᏁᎳᏅᎯ ᏄᏂᎸᏉᏛᎾ ᎨᏒ, ᎠᎴ ᏂᏚᏳᎪᏛᎾ ᎢᏳᎾᏛᏁᏗ ᎨᏒ ᏴᏫ, ᎾᏍᎩ ᏚᏳᎪᏛ ᏣᏂᎾᎯᏍᏗᎭ ᎤᏲ ᏚᏂᎸᏫᏍᏓᏁᎲᎢ;", "en": "For the wrath of God is revealed from heaven against all ungodliness and unrighteousness of men, who hinder the truth in unrighteousness;" }
{ "chr": "ᎦᏓᏁᏍᏛ ᏃᎴ ᎤᎵᏏᎬ ᎠᏁᎰ ᎤᎪᏏᏓ ᎢᏗᏅᏁ.", "en": "Most decomposers live in wet and dark places." }
{ "chr": "ᎢᎦᏛᏃ ᎣᏒ ᎦᏙᎯ ᎤᎳᎨᏯᏛᏤᎢ, ᎠᎴ ᏧᏛᏎᎢ, ᎠᎴ ᎤᎦᏔᏔᏁᎢ ᎤᏁᏉᏤ ᎠᏍᎪᎯᏧᏈ ᎢᏳᏩᎫᏗ. ᎾᏍᎩᏃ ᎯᎠ ᏄᏪᏒ, ᎤᎵᏍᏔᏁᎢ, ᎯᎠ ᏄᏪᏎᎢ, ᎩᎶ ᏕᎦᎵᎷᎨᏍᏗ ᎤᏛᎪᏗᏱ ᏩᏛᎬᎦ", "en": "And other fell into the good ground, and grew, and brought forth fruit a hundredfold. As he said these things, he cried, He that hath ears to hear, let him hear." }
{ "chr": "ᏃᎴ ᏄᏓᎴ ᏰᎵ ᎤᏒᎯ ᎢᏴ ᎠᏥᎸᏳᎸᏗ ᏙᎩᏃᏢ ᏣᎵ.", "en": "And from another long night by a campfire with Charley." }
{ "chr": "ᎪᎯᏃ ᏥᎩ ᎢᏗᎦᏔᎭ ᎢᏳᏍᏗ ᎠᏲᏍᏙᏗᏍᎬ ᎬᏂᎨᏒ ᎢᏔᎬᏁᏗᏱ ᎾᎯᏳ ᎬᏂᎨᏒ ᎢᏯᎬᏁᏗ ᎨᏒᎢ.", "en": "And now ye know that which restraineth, to the end that he may be revealed in his own season." }
{ "chr": "ᏐᏉ ᎢᏯᎦᏴᎵᏉ ᎾᏂᎭ?", "en": "And only a thousand of them?" }
{ "chr": "ᎠᎾᏘᎨ ᎠᏂᎨᏯ, ᏗᏂᏲᏟ ᏃᎴ ᏁᏂᏏ ᏧᏆᎶᎬ ᎤᎾᏅᏁ ᎤᎾᏢᏲᎵᎸ ᎢᎾᎯᎨᏍᏗ ᎤᏁᏅᏍᏗ.", "en": "The younger women and the children and Nancy sat down in the leaves and could go no farther." }
{ "chr": "“Ꮒ,” ᎤᏪᎷᏁ ᏲᎾ ᎤᏤᏍᏙ ᏩᏎᎯᎮᎢ.", "en": "“Look!” cried Fern, pointing." }
{ "chr": "ᎵᏏᏃ ᎿᏉ ᎤᏍᏆᎸᎡᎴ ᎤᏕᏗᏱ ᎠᏲᎵ, ᎠᎴ ᎤᎾᏄᎪᏫᏎ ᎠᏧᏣ.", "en": "Now Elisabeth’s time was fulfilled that she should be delivered; and she brought forth a son." }
{ "chr": "ᎠᏙᎯ ᎮᏓ!", "en": "Go down through the orchard and stroll in the woods!" }
{ "chr": "ᎠᎴ ᎢᎦᏛ ᎤᎾᏓᏑᏴᎩ ᎤᎾᏚᎵᏍᎬᎩ ᎬᏩᏂᏴᏗᏱ; ᎠᏎᏃ ᎥᏝ ᎩᎶ ᏳᏏᎳᏕᎢ.", "en": "And some of them would have taken him; but no man laid hands on him." }
{ "chr": "ᎾᏍᎩ ᎤᏁᎳᏅᎯ ᎤᏤᎵ ᎠᏓᏁᎸ ᏧᏴᎴ ᎾᎯᏳ ᏤᎮ ᎡᏆᏱᏓ. ᏄᎬᏫᏳᏒ ᎠᏥᎸ-ᎨᎶᎯ, ᎠᎴ ᏧᎨ ᎠᎦᏙᏗ ᎦᏚ, ᎾᏍᎩ ᎬᎩᏍᏗ ᏂᎨᏒᎾ ᏥᎨᏎ ᎠᏥᎸᎠᏁᎶᎯ ᎤᏅᏒ, ᎠᎴ ᎾᏍᏉ ᏥᏚᏁᎴ ᎾᏍᎩ ᎠᏁᎯ.", "en": "How he entered into the house of God when Abiathar was high priest, and ate the showbread, which it is not lawful to eat save for the priests, and gave also to them that were with him?" }
{ "chr": "ᎿᏉᏃ ᎤᎾᏓᏅᏖᎸᎩ ᎬᏩᏂᏴᏗᏱ: ᎠᏎᏃ ᎥᏝ ᎩᎶ ᏳᏏᏔᏕᎢ, ᏅᏓᎦᎵᏍᏙᏗᏍᎬᎩ ᎠᏏ ᏄᏍᏆᎸᎡᎸᎾ ᎨᏒᎢ.", "en": "They sought therefore to take him: and no man laid his hand on him, because his hour was not yet come." }
{ "chr": "ᎡᏝᏪᎯ ᏄᎵᏍᏔᎾ ᏗᎪᏪᎵᏍᎩ, ᎠᏓᏅᏖᎵᏙ ᎦᏅᏃᏩ ᎤᏬᎦᏒ.", "en": "When the scribe fell silent, the colonel drew on his pipe and puffed smoke." }
{ "chr": "ᎨᏍᏗ ᏗᏣᏏᎳᏛᏗ ᏱᎩ.", "en": "You don’t have to spin a web." }
{ "chr": "ᎣᏍᏓ ᎠᎦᏎᏍᏔᏅ ᏂᎦᎵᏍᏔᏁᎲ, ᎤᏬᎯᏳᏅ ᏁᎳᎩ ᎤᏪᎵᏍᏗ ᎢᏕᎲ, ᏚᏬᎯᏳᏅ ᎦᏙ ᏕᎩᏂᏲᎲ ᏃᎴ ᏳᏃᎯᏳᎲᎾ ᎨᏒ ᏕᎪᏪᎸ ᏕᎦᏙᎥ ᏁᎳᎩ ᎤᏪᎵᏍᏗ.", "en": "Certain considerations in regard to our situation. He gave me his assurance we’d be left alone, our deeds respected and any uncertanties as to citizenship ignored." }
{ "chr": "ᎥᏝ ᎠᎴ ᎩᎶ ᏳᏓᏑᏰ ᏳᏂᎬᎨᎢ, ᎾᏂᎥᏰᏃ ᎦᏓ ᎠᎴ ᏓᏓᏁᎸ ᏧᏂᎯ ᏚᏂᎾᏗᏅᏎᎢ, ᎾᏍᎩᏃ ᎤᏂᎾᏗᏅᏛ ᏧᎬᏩᎳᏅᎯ ᎤᏂᏲᎴᎢ,", "en": "For neither was there among them any that lacked: for as many as were possessors of lands or houses sold them, and brought the prices of the things that were sold," }
{ "chr": "ᎿᏉᏃ ᏌᏩᏂ ᏈᏓ ᎤᏬᎸ ᎤᎷᏨᎩ. ᏈᏓᏃ ᎯᎠ ᏄᏪᏎᎸᎩ; ᏣᎬᏫᏳᎯ, ᏥᏌ ᏂᎯ ᏙᏓᏍᏉᏑᎴᎵ ᏗᏆᎳᏏᏕᏂ?", "en": "So he cometh to Simon Peter. He saith unto him, Lord, dost thou wash my feet?" }
{ "chr": "ᏞᏍᏗ ᎾᏍᎩ Ꮎ ᎠᎵᏍᏓᏴᎲᏍᎩ ᏅᎵᏌᎵᏉ ᏳᏰᎸᏁᏍᏗ Ꮎ ᎾᎵᏍᏓᏴᎲᏍᎬᎾ; ᎠᎴ ᏞᏍᏗ ᎾᏍᎩ Ꮎ ᎾᎵᏍᏓᏴᎲᏍᎬᎾ ᏱᏚᏭᎪᏓᏁᎴᏍᏗ Ꮎ ᎠᎴᏍᏓᏴᎲᏍᎩ; ᎤᏁᎳᏅᎯᏰᏃ ᏚᏓᏂᎸᏨ.", "en": "Let not him that eateth set at nought him that eateth not; and let not him that eateth not judge him that eateth: for God hath received him." }
{ "chr": "ᏍᏔᏯ ᎢᏳᎵᏍᏔᏅ ᎤᎾᎳᏍᏘᏰᎥ ᎦᏙ ᎤᎾᏛᏁᎸᏗ ᎠᏰᎵ, ᎠᏩᏛᏗ ᏎᎷ ᎠᎾᏔᏍᎩᏍᎩ, ᎤᏁᏍᏔᎶᏨ ᎤᎦᎾᏍᏓ ᎤᏪᏥ ᎠᎦᏅ ᎤᏩᎾᏬᏒ, ᎨᏂᏗ ᏗᎦᏅᎵᏰᏓ ᏒᎧᏔ ᏧᎾᏗᏅᏓ ᏧᏂᏯᏪᏨ ᏗᏂᏲᏟ, ᎧᎵᏎᏥ ᎤᎸᏌᏔᏅ, ᎠᎹ ᏧᏓᏅᎵᏰᏓ ᎤᎾᏔᏅ, ᎤᎦᎾᏍᏓ ᎤᏁᏍᏔᎳ, ᎦᏲᏟ ᎤᏂᎬ ᎤᏁᏍᏔᎶᏨ ᎤᏅᏗ ᏗᎦᎶᏔᏅ, ᏃᎴ ᎠᏓ ᏗᎦᏯᎸᏅ ᎨᏂᏗ.", "en": "In the hard-packed dirt of the midway, after the glaring lights are out and the people have gone home to bed, you will find a veritable treasure of popcorn fragments, frozen custard dribblings, candied apples abandoned by tired children, sugar fluff crystals, salted almonds, popsicles, partially gnawed ice cream cones, and the wooden sticks of lollypops." }
{ "chr": "ᎠᏓᏍᏓᏴᏗ ᎦᏍᎩᎸ ᎠᏌᎾᎡ ᏑᎾᎴ ᎠᎵᏍᏓᏴᏗ, ᏃᎴ ᎠᏒᎨ ᎧᏫ, ᏏᏆ ᎭᏫᏯ ᏗᎦᏒᏍᏔᏅ, ᎦᏓᏁ ᎦᏅᎵᏰᎥ ᎠᏦᏴ, ᏃᎴ ᎠᏓ ᏧᎦᏒᏍᏗ ᎠᏓᏍᏓᏴᏗ ᏓᏳᏓᎴᏅ.", "en": "The kitchen table was set for breakfast, and the room smelled of coffee, bacon, damp plaster, and wood smoke from the stove." }
{ "chr": "ᎠᎵᏥᏙᎲᏍᎬᎩ ᎧᏃᎮᏍᎬᎩ ᎤᏁᎳᏅᎯ ᎤᎬᏫᏳᎯ ᎨᏒᎢ, ᎠᎴ ᏓᏕᏲᎲᏍᎬᎩ ᎧᏃᎮᏍᎬᎩ ᎤᎬᏫᏳᎯ ᏥᏌ ᎦᎶᏁᏛ, ᎤᏍᏗᎤᏅ ᎾᏍᎦᎢᎲᎾ, ᎠᎴ ᎩᎶ ᏄᏅᏍᏓᏕᎲᎾ.", "en": "preaching the kingdom of God, and teaching the things concerning the Lord Jesus Christ with all boldness, none forbidding him." }
{ "chr": "ᎦᎸᎶᎢ ᎢᎦᎯᎨ ᏄᎵᏍᏔᏁ.", "en": "The sky lightened." }
{ "chr": "ᎿᏛᎦ, ᏣᎵ ᎠᎬᏱ ᏱᏓᏩᏘᏍᎬᎾ.", "en": "Do it before Charley gets to them." }
{ "chr": "ᏧᏩᏍᏉᎸ ᏚᏩᏩᏙᎣᏎ ᎤᎧᏛ ᏃᎴ ᏭᏂᏴᎮ ᎦᎷᏯᏍᏗ ᏃᎴ ᎤᏁᎸᏔᏁ ᎤᎩᎡᏗ ᎤᏙᏓ.", "en": "Tears ran down her cheeks and she took hold of the ax and tried to pull it out of her father's hand." }
{ "chr": "ᎡᏣᎵᎡᎵᏤᎲ ᎠᎦᏴᎵᎨᎢ ᎾᏍᎩ ᏰᎵᏉ ᎢᎦᏠᏯᏍᏙᏗ ᎢᎬᏩᎵᏍᏙᏗ ᎢᎬᏁᎸᎯ ᏥᎩ ᎤᎾᏤᎵ ᎢᏳᎵᏍᏙᏗ ᎨᏒ ᎤᎾᏓᏅᏘ ᎢᎦ-ᎦᏛ ᎠᏁᎯ;", "en": "giving thanks unto the Father, who made us meet to be partakers of the inheritance of the saints in light;" }
{ "chr": "ᎨᎦᏅᏔᏗᏍᏔᏁ ᎠᏂᏴᏫ ᎡᏘᏯ ᎤᏛᎾ ᏃᏈᏏ ᎤᏃᎯᎸᏍᏔᏅ, ᎠᎦᏗᏓ ᏱᎫᏩᎾᏅᏔ.", "en": "He reminded the people of the great comet years ago, before the memories of many in his audience." }